**Keilor Antonio Navas Gamboa** (\* 15. december 1986, Pérez Zeledón) je profesionálny kostarický futbalista hrajúci za francúzsky klub Paris Saint-Germain FC. Do Paríža prestúpil v lete 2019 za 15 miliónov eur z Realu Madrid.

Kariéra
-------

Svoju profesionálnu kariéru začal v roku 2005 v klube Deportivo Saprissa. Klub mal v názve hlavného sponzora, ktorým bol bývalý futbalista Ricardo Saprissa Ayma. Navas tu odohral 60 zápasov, v ktorých dokázal vyhrať niekoľko trofejí vrátane dvoch ligových. V roku 2005 vyhral CONCACAF Ligu majstrov.

Vďaka týmto úspechom v roku 2010 prestúpil do druholigového španielskeho celku Albacete Balompié. Po 36 zápasoch v drese Albacete si talentovaného brankára všimlo Levante UD, ktoré v lete 2011 zaplatilo 250 tisíc eur, aby ho získalo na hosťovanie. Klub bol s jeho výkonmi natoľko spokojný, že sa ho rozhodol po skončení sezóny angažovať natrvalo. Prestupová suma bola vyčíslená na 150 tisíc eur. 

V Levante odchytal Navas počas troch ročníkov 68 zápasov, dostal 69 gólov, 4 žlté a jednu červenú kartu. Vo svojej poslednej sezóne bol možno najlepším brankárom celej La Ligy.[chýba zdroj]

Výbornú povesť si ešte vylepšil na svetovom šampionáte v Brazílii, po ktorom prestúpil za 10 miliónov eur do Realu Madrid.
S klubom sa dohodol na šesťročnej zmluve. Opačným smerom zamieril tretí brankár Bieleho baletu Jesús.

Reprezentácia
-------------

Reprezentačnú kariéru odštartoval v roku 2003 na majstrovstvách sveta do 17 rokov vo Fínsku, kde mladí Kostaričania vypadli vo štvrťfinále s Kolumbiou po porážke 0: 2. V národnom A-tíme Kostariky debutoval v roku 2008.

V roku 2014 ho kolumbijský tréner Kostariky Jorge Luis Pinto vzal na Majstrovstvá sveta 2014 v Brazílii spoločne s ďalšími dvoma brankármi Danielom Cambronerom a Patrickom Pembertondom. Do dnešných dní (jeseň 2014) odchytal za seniorský výber 54 stretnutí.

### Svetový šampionát v Brazílii 2014

Keylor Navas nastúpil hneď v prvom zápase Kostariky v základnej skupine D a Kostarika zvíťazila 3:1 proti Uruguaju. V ďalších zápasoch s Talianskom (výhra 1:0) a Anglickom (remíza 0:0) vychytal čisté kontá a Kostarika sa kvalifikovala so siedmimi bodmi z prvého miesta do osemfinále proti Grécku.  

V ňom Kostaričania vyhrali až v penaltovom rozstrele pomerom 5:3 a prvýkrát v histórii postúpili do štvrťfinále MS. Navas chytal výborne, mal niekoľko kľúčových zákrokov a v rozstrele vyrazil jednu penaltu. Vo štvrťfinále s Holandskom (0:0, 3:4 na penalty) si udržal čisté konto a opäť došlo na penaltový rozstrel. Tentoraz sa mu nepodarilo chytiť ani jeden zo štyroch holandských pokusov a Kostarika bola vyradená.

Referencie
----------

1. ↑  . Dostupné online.
2. ↑  . Dostupné online.
3. ↑  . Dostupné online.
4. ↑  Kostaričan Navas z Levante do Realu Madrid, Profutbal.sk, citované 16. 7. 2014
5. ↑  FIFA U-17 World Cup 2003 (Finland) - Costa Rica (squad), FIFA.com, citované 8. 6. 2014
6. ↑  FIFA U-17 World Cup 2003 (Finland) - Matches, FIFA.com, citované 8. 6. 2014
7. ↑  Profil hráča na National Football Teams.com
8. ↑  2014 FIFA World Cup Brazil ™ - List of Players, FIFA.com, citované 15. 6. 2014
9. ↑
10. ↑
11. ↑  CRC - GRE 1:1, 5:3 pen. iSport.cz
12. ↑   *Holandsko po penaltách postúpilo cez Kostariku do semifinále! Zaslúžene!* [online]. Bratislava: Pravda, 05.07.2014, rev. 2014-07-06, [cit. 2015-03-19]. Dostupné online.

Externé odkazy
--------------

* Profil hráča na bdfutbol.com
* Profil hráča na National Football Teams.com

Zdroj
-----

*Tento článok je čiastočný alebo úplný preklad článku Keylor Navas na českej Wikipédii.*

| * z
* d
* u
Paris Saint-Germain FC |
| --- |
| 
* 1 Navas
* 2 Hakimi
* 3 Kimpembe
* 4 Ugarte
* 5 Marquinhos Kapitán klubu
* 6 Verratti
* 7 Mbappé
* 8 Ruiz
* 9 Ramos
* 10 Dembélé
* 11 Asensio
* 15 Pereira
* 16 Rico
* 17 Vitinha
* 19 Lee Kang-in
* 20 Kurzawa
* 21 Hernandez
* 22 Diallo
* 23 Kolo Muani
* 25 Mendes
* 26 Mukiele
* 27 Ndour
* 28 Soler
* 29 Barcola
* 30 Letellier
* 32 Kurzawa
* 33 Zaïre-Emery
* 37 Škriniar
* 44 Ekitike
* 80 Tenas
* 99 Donnarumma
* Tréner: Enrique

 |